OpenLLM-France/wikimedia huggingface dataset:
# Font arqueològica

Font arqueològica és la font documental que serveix per reconstruir la història antiga en períodes i llocs en què no hi ha fonts escrites. També s'utilitza encara que hi hagi fonts escrites, com és el cas a l'egiptologia o a l'arqueologia industrial. Les fonts arqueològiques són l'objecte d'estudi de l'arqueologia.
Les fonts poden ser: Font escrita, Font oral o Font documental. S'usen, per exemple, a la Historiografia i a l'Arqueologia de la Prehistòria.

## Classificació

Poden classificar-se com a:
* Restes materials, siguin aquest:
** Objectes d'art
** Edificis comuns o monumentals
** Estris u objectes creats per l'home
* Impacte de l'acció humana sobre el medi (contaminació antropogènica)
** Empremtes, deixalles, restes de foc, els seus propis cadàvers,...
** Canvis en la vegetació i el sòl, alteracions hidrològiques, ecològiques, climàtiques,...

## Vegeu també

* Cultura
* Tecnologia
* Societat
# Alta (Utah)

Alta és una població dels Estats Units a l'estat de Utah. Segons el cens del 2000 tenia 370 habitants.

## Demografia

Segons el cens del 2000, Alta tenia 370 habitants, 67 habitatges, i 36 famílies. La densitat de població era de 35,3 habitants per km².
Dels 67 habitatges en un 22,4% hi vivien nens de menys de 18 anys, en un 52,2% hi vivien parelles casades, en un 0% dones solteres, i en un 44,8% no eren unitats familiars. En el 28,4% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,62.
Per edats la població es repartia de la següent manera: un 6,2% tenia menys de 18 anys, un 30,5% entre 18 i 24, un 44,6% entre 25 i 44, un 15,4% de 45 a 60 i un 3,2% 65 anys o més.
L'edat mediana era de 29 anys. Per cada 100 dones de 18 o més anys hi havia 285,6 homes.
La renda mediana per habitatge era de 51.250 $ i la renda mediana per família de 94.654 $. Els homes tenien una renda mediana de 32.639 $ mentre que les dones 18.889 $. La renda per capita de la població era de 66.566 $. Cap de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Alta». American Fact Finder. Oficina del Cens dels Estats Units, 12-01-2010.
Viccionari
# Damiq-ilishu

Damiq-ilishu o Damiq-ilīšu va ser el quinzè i darrer rei de la dinastia d'Isin a Sumer cap al segle xviii aC.
Va ser el successor de Sin-magir. La Llista de reis sumeris li dona un regnat de 23 anys.
Es va haver de defensar dels atacs de Rim-Sin II de Larsa, que finalment va conquerir Isin eliminant l'antic estat de Babilònia central. Anteriorment Rim-Sin havia conquerit el regne d'Uruk a la part sud de Babilònia, on havia vençut una coalició formada per Uruk, Isin, Babilònia, Rapiqum i els nòmades suteus. Isin va intentar, amb els reis Sin-magir i Damiq-ilishu, lliurar-se del setge dels estats conquerits per Rim-Sin, però no ho va aconseguir.

## Referències

* ↑ «The Sumerian King list». The ETCSL project. Faculty of Oriental Studies, University of Oxford. [Consulta: 22 setembre 2021].
* ↑ Cassin, Elena (et al.) (comp.). Los imperios del antiguo oriente I: del paleolítico a la mitad del segundo milenio. Madrid: Siglo XXI, 1975, p. 157. ISBN 8432301183.
# Gaël Givet

Gaël Givet-Viaros (nascut el 9 d'octubre de 1981 a Arle, França) és un exfutbolista professional francès que jugà entre d'altres al Blackburn Rovers FC, en la Premier League.

## Referències

* ↑ Wilson, Zack. «Gael Givet set to join Blackburn Rovers». Goal.com, 13-01-2009. Arxivat de l'original el 19 març 2009. [Consulta: 19 gener 2009].
* ↑ Deal agreed for on-loan Blackburn Rovers defender. lancashiretelegraph.co.uk. 15 maig 2009
* ↑ «Gaël GIVET - Football : la fiche de Gaël GIVET (Arles-Avignon)» (en francès). [Consulta: 8 octubre 2017].
* ↑ «Gael Givet Career Stats». Soccerbase, 21-05-2010 [Consulta: 21 maig 2010]. Arxivat 3 de novembre 2012 a Wayback Machine. «Còpia arxivada». Arxivat de l'original el 2012-11-03. [Consulta: 11 febrer 2018].

## Enllaços externs

* Perfil a Yahoo eurosport (anglès)
# La guerra dels mons (desambiguació)

«La guerra dels mons» té aquests significats:

## Literatura

* La guerra dels mons és una novel·la de ciència-ficció de 1898 escrita per H. G. Wells.

## Ràdio

* La guerra dels mons (ràdio), emissió radiofònica de 1938 feta per Orson Welles.

## Cinema i televisió

* La guerra dels mons (pel·lícula de 1953), dirigida per Byron Haskin
* La guerra dels mons (pel·lícula de 2005), dirigida per Steven Spielberg
# Ivne (cràter)

Ivne és un cràter d'impacte en el planeta Venus de 9 km de diàmetre. Porta el nom d'un antropònim koriak, i el seu nom va ser aprovat per la Unió Astronòmica Internacional el 1997.

## Referències

* ↑ «Ivne». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Jove Orquestra Simfònica de Barcelona

Jove Orquestra Simfònica de Barcelona (JOSB) és una orquestra simfònica que es va fundar el 2015 a Barcelona sota la direcció titular i artística del director d'orquestra Carlos Checa.
Ha actuat a l'Auditori de Barcelona i al Palau de la Música Catalana.

## Referències

* ↑ «Programa de mà». L'Auditori. [Consulta: 14 març 2021].
* ↑ «Programa de mà». Palau de la Música. [Consulta: 14 març 2021].

## Enllaços externs

* Jove Orquestra Simfònica de Barcelona - Lloc web oficial
# Molfetta

Molfetta és un municipi italià, situat a la regió de la Pulla i a la Ciutat metropolitana de Bari. L'any 2022 tenia 57.645 habitants.

## Fills il·lustres

* Luigi Capotorti (1767-1842) compositor musical.
* Reinhold Raoul Laquai (1894-1957), compositor i pianista.

## Referències

* ↑ «Molfetta». A: Gran Enciclopèdia Catalana. Barcelona: Grup Enciclopèdia.
* ↑ «Popolazione residente al 1° gennaio» (en italià). Statistiche Istat. [Consulta: 5 febrer 2023].
* ↑ Ambìveri, Corrado. Operisti minori: dell'ottocento Italiano. Gremese Editore, 1998, p. 35–36. ISBN 978-88-7742-263-7.
# Regió econòmica del Volga

La regió econòmica del Volga (en rus: Пово́лжский экономи́ческий райо́н; povoljski ekonomítxeski raion) és una de les dotze regions econòmiques de Rússia. Té una superfície de 536.400 km².

## Composició

* República del Tatarstan
* Óblast d'Astracan
* Óblast de Volgograd
* Óblast de Penza
* Óblast de Samara
* Óblast de Saràtov
* Óblast d'Uliànovsk
* República de Calmúquia
# Anacroneuria pastora

Anacroneuria pastora és una espècie d'insecte plecòpter pertanyent a la família dels pèrlids que es troba a Sud-amèrica: Colòmbia.
En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Global Species Arxivat 2016-03-03 a Wayback Machine. (anglès)
* 1 2 Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
# Darfur Septentrional

Darfur Septentrional és el nom dels següents llocs:
* Provincia de Darfur del Nord o Darfur Septentrional, vegeu Darfur
* Estat de Darfur del Nord o Darfur Septentrional, vegeu Shamal Darfur
# Daza

El daza (o dazawa) és una llengua txadiana occidental que parlen els dazes a l'estat de Bauchi, al nord de Nigèria. El seu codi ISO 639-3 és dzd i el seu codi al glottolog és daza1244.
No es coneix el nombre de persones que parlen la llengua daza. El territori daza ocupa unes quantes aldees de l'Àrea de Govern Local de Darazo, a l'estat de Bauchi, al nord-est de Nigèria.
Segons el mapa lingüístic de Nigèria de l'Ethnologue, el territori daza és a mig camí, lleugerament al sud entre la ciutat de Gombe, capital de l'estat de Gombe, i la ciutat de Bauchi, capital de l'estat de Bauchi. És al nord de la reserva de Yankari i pocs quilòmetres al nord del territori hi ha el riu Gorgola. El territori daza limita amb el territori dels beeles, al nord-oest i d'un territori que no correspon a cap grup determinat.

## Família lingüística

El Daza és una de les 43 llengües txadianes occidentals del grup A. És l'única llengua que ha estat llistada de manera independent en aquest grup, que està dividit en 4 subgrups per l'ethnologue.

## Dialectes

Segons el glottolog, el bara i el fika són dos dialectes de la llengua daza.

## Sociolingüística, estatus i ús de la llengua

El daza és una llengua vigorosa: tot i que no es coneix el nombre de parlants, és utilitzat tant en l'entorn de la llar com social per persones de totes les generacions i la seva situació és sostenible.

## Referències

* 1 2 «Daza, a language of Nigeria» (en anglès). ethnologue. [Consulta: 19 febrer 2015].
* 1 2 «Language: Daza». glottolog. [Consulta: 19 febrer 2015].
* ↑ «Mapa de Nigèria nº3 de l'ethnologue. El Daza és el número 147». ethnologue. [Consulta: 19 febrer 2015].
* ↑ «Chadic Est A». ethnologue. [Consulta: 20 febrer 2015].
* ↑ «Daza in the Language Cloud». ethnologue. [Consulta: 19 febrer 2015].

## Bibliografia

* Schuh, Russell G. 1978. Introduction. In Bole-Tangale languages of the Bauchi area (Northern Nigeria),. Berlín: Dietrich Reimer. Pàgines 1-16
# Lieja-Bastogne-Lieja 2003

La Lieja-Bastogne-Lieja 2003 fou la 89a edició de la clàssica ciclista Lieja-Bastogne-Lieja. La cursa es va disputar el diumenge 27 d'abril de 2003, sobre un recorregut de 258 km, i era la cinquena prova de la Copa del Món de ciclisme de 2003. L'estatunidenc Tyler Hamilton (Team CSC) va guanyar per davant del basc Iban Mayo (Euskaltel-Euskadi), i del neerlandès Michael Boogerd (Rabobank), segon i tercer respectivament.

## Classificació general

| | Ciclista | Equip | Temps |
| 1 | Tyler Hamilton | Team CSC | 6h 28' 50" |
| 2 | Iban Mayo | Euskaltel-Euskadi | + 12" |
| 3 | Michael Boogerd | Rabobank | + 14" |
| 4 | Michele Scarponi | Domina Vacanze-Elitron | + 21" |
| 5 | Francesco Casagrande | Lampre | + 29" |
| 6 | Samuel Sánchez | Euskaltel-Euskadi | m. t. |
| 7 | Javier Pascual Rodríguez | iBanesto.com | m. t. |
| 8 | Danilo Di Luca | Saeco | m. t. |
| 9 | Eddy Mazzoleni | Vini Caldirola-Saunier Duval | m. t. |
| 10 | Ivan Basso | Fassa Bortolo | m. t. |

## Referències

* ↑ «Hamilton se lleva la Lieja por delante de Iban Mayo». Mundo Deportivo, 28-04-2003 [Consulta: 12 setembre 2015].

## Enllaços externs

* Web oficial (anglès) (francès)
* Resultats a les-sports.info
# Jove Orquestra de Figueres

La Jove Orquestra de Figueres (JOF) és una orquestra promoguda per Joventuts Musicals de Figueres l'any 1987 a Figueres.

## Discografia

* Encanteri de Bruixes
* Suite Emporitana (2002)
* Electromeduses (2013) música electroacústica amb composicions d'Albert Bosch per a orquestra, guitarres i electrònica.
* Strenes
* Vint

## Referències

* ↑ «La Jove Orquestra de Figueres a la cooperativa de Garriguella.». Girona Notícies, 28-09-2008. [Consulta: 2 juliol 2013].
* ↑ Camps i linnell, J «La Jove Orquestra de Figueres en fa ‘5'». El Punt, 17-09-2010, pàg. 10.
* ↑ «Ja és a la venda el primer CD de la Jove Orquestra de Figueres». vilaWeb, 27-11-2011.
* ↑ Bonet, Narcís. Jove Orquestra de Figueres. CareliRecords, 2002. Arxivat 2016-04-24 a Wayback Machine.
* ↑ Cdg «La Jove Orquestra de Figueres presenta un disc electroacústic». Diari de Girona, 23-12-2013.
* ↑ X.C «La JOF estrena ‘Electromeduses' a La Cate». El Punt Avui, 21-12-2013, pàg. 19.
* ↑ Frigolé, Laia «Orquestra jove, repertori nou» (pdf). Revista de Girona, setembre-octubre 2006, pàg. 86.

## Enllaços externs

* Jove Orquestra de Figueres
* «La JOF, a la Trobada Orquestral del Conservatori de Girona». Emporda info, 24-04-2015.
# Monistròu de Velai

Monistròu de Lèir (en francès Monistrol-sur-Loire) és un municipi francès del departament de l'Alt Loira, a la regió d'Alvèrnia-Roine-Alps.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 923 | 3 913 | 4 048 | 3 930 | 4 145 | 3 825 | 3 975 | 4 431 | 4 619 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 4 752 | 4 473 | 4 781 | 4 452 | 4 722 | 4 703 | 4 850 | 4 719 | 4 918 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 931 | 5 087 | 5 008 | 4 481 | 4 487 | 4 305 | 4 116 | 3 829 | 4 063 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 020 | 4 265 | 4 607 | 5 143 | 6 180 | 7 451 | - | - | - |
| 2019 | - | - | - | - | - | - | - | - |

## Referències

* ↑ Toponímia occitana
# Regió eurosiberiana

La regió eurosiberiana en fitogeografia és una regió florística dins del regne holàrtic.
La regió eurosiberiana és la regió biogeogràfica més extensa del paleàrtic. De nord a sud, presenta els biomes de tundra, en l'extrem nord de Rússia i Escandinàvia, taigà i bosc temperat de coníferes i d'arbres de fulla ampla. Aquesta extensa regió té moltes afinitats amb les regions boreals i temperades de l'ecozona neàrtica, d'Amèrica del Nord.
La regió eurosiberiana s'estén per gran part d'Euràsia i limita al nord amb la regió àrtica i al sud amb les regions mediterrània, iranoturaniana i xinesa.
A la península Ibèrica la regió submediterrània es divideix, segons l'altitud, en la zona alpina, subalpina, montana i submontana. A cadascuna d'aquestes zones li correspon un tipus de vegetació que va des dels prats alpins (de la zona alpina) als alzinars de baixa altitud (en la submontana). També a la península Ibèrica es distingeixen les províncies biogeogràfiques eurosiberianes següents: Pirenaica, Orocantàbrica i Cantabro-Atlàntica.

## Clima

El clima és relativament humit i amb hiverns freds (amb alguns mesos per sota de +5 °C de mitjana). La vegetació és de tendència forestal; a la part septentrional la clímax és un bosc aciculifoli de coníferes de fullatge persistent, i a la part meridional hi ha un bosc climàtic d'arbres de fulla caduca (principalment roureda de Quercus robur i Quercus petraea).
Les precipitacions van des del tipus subhumit (de 500 a 900 litres a l'any) fins al perhumit (més de 1400 litres a l'any) passant pel clima humit (de 900 a 1400 litres).

## Referències

* «Regió eurosiberiana». Gran Enciclopèdia Catalana. Barcelona: Grup Enciclopèdia Catalana.
* José Antonio Pascual Trillo Biogeografía vegetal
# Cramerton

Cramerton és una població dels Estats Units a l'estat de Carolina del Nord. Segons el cens del 2000 tenia 2.976 habitants.

## Demografia

Segons el cens del 2000, Cramerton tenia 2.976 habitants, 1.169 habitatges i 859 famílies. La densitat de població era de 321 habitants per km².
Dels 1.169 habitatges en un 35,4% hi vivien nens de menys de 18 anys, en un 60,7% hi vivien parelles casades, en un 9,8% dones solteres, i en un 26,5% no eren unitats familiars. En el 22,2% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,9% tenia menys de 18 anys, un 5,8% entre 18 i 24, un 31,7% entre 25 i 44, un 25,1% de 45 a 60 i un 11,5% 65 anys o més.
L'edat mediana era de 37 anys. Per cada 100 dones de 18 o més anys hi havia 88,1 homes.
La renda mediana per habitatge era de 47.610 $ i la renda mediana per família de 56.071 $. Els homes tenien una renda mediana de 37.679 $ mentre que les dones 27.330 $. La renda per capita de la població era de 25.503 $. Entorn del 3,3% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cramerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cramerton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dick Parry

Dick Parry (Cambridge, 22 de desembre de 1942) és un saxofonista anglès. És un conegut instrumentista que es va fer famós per interpretar el tema Money de Pink Floyd, entre altres temes d'aquest grup.
# Aina Florenza Edo

Aina Florenza Edo (Mataró, Maresme, 18 de setembre de 2002) és una jugadora d'hoquei sobre patins catalana.
Davantera, es formà al planter del Club Hoquei Mataró, proclamant-se campiona d'Europa de clubs sub-17 (2017). La temporada 2018-19 fitxà pel Hoquei Club Palau de Plegamans, amb el qual ha guanyat dues Lligues europees (2020-21, 2021-22), una Lliga catalana, quatre OK Lligues (2018-19, 2020-21, 2021-22, 2023-24), una Copa de la Reina (2024) i una Supercopa d'Espanya (2021). A més, ha sigut escollida MVP de l'OK Lliga en tres ocasions (2021, 2022 i 2024) i ha estat màxima golejadora de la competició en tres. Internacional amb la selecció espanyola d'hoquei sobre patins, es proclamà campiona del món als Jocs Mundials de Patinatge de 2019 i campiona d'Europa en dues ocasions (2021, 2023)
Entre d'altres reconeixements, fou escollida millor esportista de Mataró del 2019 a la 65a Nit de l'Esport. També participà com a doble a la sèrie de televisió Les de l'hoquei. En el marc de la 26a Festa de l'Esport Català que organitzen anualment la la Unió de Federacions Esportives de Catalunya (UFEC) i el diari Sport, Aina Florenza va ser escollida com a millor esportista femenina catalana de 2022.

## Palmarès
### Clubs

* 2 Lligues europea d'hoquei sobre patins femenina: 2020-21, 2021-22
* 1 Lliga catalana d'hoquei sobre patins femenina: 2020-21
* 4 Lligues espanyoles d'hoquei sobre patins femenina: 2018-19, 2020-21, 2021-22, 2023-24
* 1 Copa espanyola d'hoquei sobre patins femenina: 2023-24
* 1 Supercopa espanyola d'hoquei sobre patins femenina: 2021-22

### Selecció espanyola

* 2 medalles d'or al Campionat del Món d'hoquei patins femení (2019, 2024)
* 1 medalla d'argent al Campionat del Món d'hoquei patins femení (2022)
* 2 medalles d'or al Campionat d'Europa d'hoquei sobre patins femení (2021, 2023)

### Individual

* 3 Millor jugadora de l'OK Lliga Femenina: 2020-21, 2021-22, 2023-24
* 4 Boles d'Or com a màxima golejadora de l'OK Lliga femenina: 2020-21, 2021-22, 2022-23, 2023-24

## Referències

* 1 2 Ferrer, Gisela. «"Ha estat una temporada quasi perfecta"». Fosbury, 14-06-2019. [Consulta: 19 setembre 2021].
* ↑ «Àlex Rodríguez i Aina Florenza es coronen com els millors jugadors de la temporada passada». Esports3, 25-08-2021. [Consulta: 19 setembre 2021].
* ↑ Spà, Josep Maria. «Aina Florenza Edo proclamada millor esportista de Mataró 2019», 12-12-2020. Arxivat de l'original el 2020-12-12. [Consulta: 19 setembre 2021].
* ↑ «Aina Florenza i Toni Bou, millors esportistes catalans del 2022 de la 26a Festa de l’Esport Català». Generalitat de Catalunya, 20-12-2022. [Consulta: 20 febrer 2023].

## Enllaços externs

* Fitxa d'Aina Florenza Edo - RinkHockey.net (anglès)
# Monistrol d'Anoia (veïnat)

Monistrol d'Anoia és un antic municipi i en l'actualitat un nucli de població del municipi de Sant Sadurní d'Anoia, a l'Alt Penedès.
Amb una població de 21 habitants (2018), i 139 m. sobre el nivell del mar, Monistrol és situat a l'esquerra de l'Anoia, davant el seu aiguabarreig amb la riera de Mediona. El 1820 va ser incorporat a Sant Sadurní després d'haver constituït durant uns quants anys municipi independent.

## Història

És possible que el lloc, com el seu nom indica, fos en origen un petit monestir.
En 917 Ermenard (així es deia el vescomte de Barcelona d'aquell temps) i Udulard, fills d'Udulardus "Atenent la súplica de l'abat li donaren lloc prop del riu Anoia, on hi ha edificada l'església de Santa Maria, St. Pere i St. Joan". La descripció posterior del lloc diu: "Lo que donaren comença a Llevant pel torrent de la Font “Avellano”, a on una riba és blanca i l'altre roja i va fins al riu Anoia. Confronta a Ponent amb lo torrent i amb lo Sanniliare al Nord pel riu Anoia i al Sud pel torrent a on la via va per tot".
El 986 com a possessió de Sant Cugat del Vallès, dintre del terme del Castell de Subirats, <alodem S. Cucufati S. Maria del Monisterolo vocitato>, En la confirmació dels béns de Sant Cugat que feu el papa Silvestre II el 1002 es puntualitza <cellam Sancta Marie et S. Johannis quod dicut Monasteriolum>.
En època moderna fou de la senyoria dels Dusai, que obtingueren el 1795 el marquesat de Monistrol d'Anoia. Tenent casa a Monistrol la família "Escribà de Romani i de Sentmenat", possessors d'aquest títol. El 1857 l'església de Santa Maria de Monistrol fou erigida en parròquia.
Les caves de vins Marquès de Monistrol va ser fundades el 1882; s'hi elaboren vins de taula i escumosos i es poden visitar.

## Vegeu també

* Marquesat de Monistrol

## Bibliografia

* "Gran Geografia Comarcal de Catalunya, v. V"> Gran Geografia Comarcal de Catalunya v. V, pàg. 93. (ISBN|84-85194-20-9)

## Referències

* ↑ Mas, Josep. Cartulari de Sant Cugat del Vallés, vol. IV, n. X.
* ↑ Bolòs, Jordi i Hurtado, Víctor (2018) Atles del Comtat de Barcelona (801-993). R. Dalmau editor, p. 42.
# Quévy

Quévy (en picard Kévi) és un municipi belga de la província d'Hainaut a la regió valona. Està compost per les viles d'Asquillies, Aulnois, Blaregnies, Bougnies, Genly, Goegnies-Chaussée, Quévy-le-Grand, Quévy-le-Petit, Givry i Havay. L'1 de gener del 2024 tenia 8.162 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].